type: legislation

jurisdiction: Hungary

text:
1692/2018. (XII. 17.) Korm. határozata a terrorellenes feladatok megvalósításához szükséges létszámfejlesztés finanszírozásáról.
A Kormány
 1. egyetért a  Terrorelhárítási Információs és Bűnügyi Elemző Központ végrehajtott létszámfejlesztéséhez szükséges
források biztosításának indokoltságával;
 2. felhívja a  pénzügyminisztert, hogy gondoskodjon az  1.  pont szerinti feladat végrehajtása érdekében szükséges
egyszeri jellegű forrás biztosításáról a Magyarország 2019. évi központi költségvetéséről szóló 2018. évi L. törvény
1. melléklet XIV. Belügyminisztérium fejezet, 10. Terrorelhárítási Információs és Bűnügyi Elemző Központ cím javára
191 000 000 forint összegben;
Felelős: pénzügyminiszter
Határidő: a felmerülés ütemében 3. felhívja a  pénzügyminisztert, hogy 2020. évtől gondoskodjon az  1.  pont szerinti feladat végrehajtása érdekében
szükséges beépülő jellegű forrás biztosításáról a  központi költségvetésről szóló törvény XIV. Belügyminisztérium
fejezet javára 191 000 000 forint összegben.
Felelős: pénzügyminiszter
Határidő: 2020. évtől a központi költségvetés tervezése során
Orbán Viktor s. k.,
 miniszterelnök


text:
160/2016. (VI. 14.) Korm. rendelete a RÁC Beruházó Befektető és Szolgáltató Korlátolt Felelősségű Társaság „felszámolás alatt” stratégiailag kiemelt jelentőségű gazdálkodó szervezetté minősítéséről.
A Kormány a  csődeljárásról és a  felszámolási eljárásról szóló 1991.  évi XLIX.  törvény 84/A.  § (2)  bekezdés a)  pontjában kapott
felhatalmazás alapján, az Alaptörvény 15. cikk (1) bekezdésében meghatározott feladatkörében eljárva a következőket rendeli el:
1. § A Kormány a  RÁC Beruházó Befektető és Szolgáltató Korlátolt Felelősségű Társaság „felszámolás alatt”
(cégjegyzékszám: 01-09-724096, székhely: 1013 Budapest, Lánchíd utca 19.) gazdasági társaságot (a továbbiakban:
Társaság) a  csődeljárásról és a  felszámolási eljárásról szóló 1991.  évi XLIX.  törvény (a  továbbiakban: Cstv.) 65.  §-a
alapján stratégiailag kiemelt jelentőségű gazdálkodó szervezetté minősíti.
2. § A Kormány megállapítja, hogy a  Társaság, mint stratégiailag kiemelt jelentőségű gazdálkodó szervezet
vonatkozásában a Cstv. 65–67. §-át kell alkalmazni.
3. § Ez a rendelet a kihirdetését követő napon lép hatályba.
Orbán Viktor s. k.,
 miniszterelnök


text:
258/2010. (III. 31.) OVB határozata.  Az Országos Választási Bizottság – 2010. március 29-én megtartott ülésén – a választási eljárásról szóló 1997. C. törvény (a továb biak ban: Ve.) 124/A. § (3) bekezdés b) pontjában foglalt hatáskörében eljárva F. M. magánszemély által benyújtott országos népszavazási kezdeményezés tárgyában meghozta a következő
határozatot: Az Országos Választási Bizottság az aláírásgyűjtő ív mintapéldányának hitelesítését megtagadja.
A határozat ellen – a Magyar Közlönyben való közzétételét követő 15 napon belül – az Alkotmánybírósághoz címzett
kifogást lehet benyújtani az Országos Választási Bizottságnál (1051 Budapest, Nádor u. 2.; levélcím: 1903 Budapest,
Pf. 314; fax: 06-1-441-1729).
Indokolás I. A beadványozó 2010. március 17-én aláírásgyűjtő ív mintapéldányát nyújtotta be az Országos Választási Bizottsághoz
az országos népszavazásról és népi kezdeményezésről szóló 1998. évi III. törvény (a továb biak ban: Nsztv.) 2. §-a szerinti
hitelesítés céljából. Az aláírásgyűjtő íven a következő kérdés szerepelt:
„Egyetért-e Ön azzal, hogy az Országgyűlés alkosson törvényt a párt- és kampányfinanszírozásról úgy, hogy külföldiek
egyáltalán ne utalhassanak a pártok alapítványainak, kizárólag a magyarországi jogi személyek – az államot kivéve – és
a jogi személyiség nélküli gazdasági társaságok, mégpedig legfeljebb 5 millió forintot, a magyar állampolgárságú
magánszemélyek pedig legfeljebb 2 millió forintot ciklusonként a pártok és pártalapítványok Állami Számvevőszéknél
vezetendő nyilvános számlájára, amely pártalapítványok adhatnak fel kizárólag fizetett politikai hirdetéseket?”
Az Országos Választási Bizottság megállapítja, hogy az aláírásgyűjtő ív mintapéldányán szereplő kérdés nem felel meg
az Nsztv. 13. § (1) bekezdésében foglalt egyértelműség követelményének. A népszavazásra bocsátott kérdésnek mind
a választópolgár, mind a jogalkotó számára egyértelműnek kell lennie. A testület figyelemmel az Alkotmánybíróság
52/2001. (XI. 29.) AB határozatában foglaltakra megállapítja, hogy önmagában az, hogy az aláírásgyűjtő íven szereplő
kérdés több tagmondatból áll, nem sérti az Nsztv. 13. § (1) bekezdésében foglalt egyértelműség követelményét.
Amennyiben azonban a kérdés több olyan alkérdésből áll, amelyek ellentmondanak egymásnak, amelyek egymáshoz
 való viszonya nem egyértelmű, vagy amelyek nem következnek egymásból, illetve amelyek tartalmilag egymáshoz
nem kapcsolódnak, az Nsztv. 13. § (1) bekezdésében foglaltakon túl sérül a Magyar Köztársaság Alkotmányáról szóló
1949. évi XX. törvény (a továb biak ban: Alkotmány) 2. § (2) bekezdésén alapuló népszavazáshoz való jog is. A jelen
eljárásban tárgyalt népszavazás kitűzésére irányuló kezdeményezés több, egymással tartalmilag össze nem függő
kérdést tartalmaz, melyek egy kérdésben való szerepeltetése által a választópolgárnak az aláírásgyűjtés és a szavazás
alkalmával nincs lehetősége külön-külön véleményt nyilvánítani és azokról dönteni.
A kezdeményezés azon túl, hogy együtt kezeli a párt- és kampányfinanszírozás egyébként két különálló
szabályrendszerét, egyszerre kívánja korlátozni a pártokat támogató személyek lehetséges körét, a támogatások
nagyságát és azok maximális gyakoriságát, továbbá a pártok által létrehozott alapítványok működésének egyes
szabályait.
Fentiekre tekintettel az Országos Választási Bizottság megállapítja, hogy a népszavazásra feltenni kívánt kérdés több
különálló tagmondatot tartalmaz, amelyek egymással nincsenek szoros összefüggésben.
Az Országos Választási Bizottság az Nsztv. 10. § c) pontja szerint, mivel a kérdés megfogalmazása nem felel meg
a törvény ben foglalt követelményeknek, az aláírásgyűjtő ív hitelesítését megtagadja.
II. A határozat az Alkotmány 2. § (2) bekezdésén, az Nsztv. 2. §-án, 10. § c) pontján és a 13. § (1) bekezdésén,
a jogorvoslatról szóló tájékoztatás a Ve. 130. § (1) bekezdésén alapul.
Dr. Szigeti Péter s. k.,
az Országos Választási Bizottság elnöke


text:
155/2012. (HK 6.) HVKF intézkedése a Honvéd Vezérkar és a Magyar Honvédség katonai szervezeteinek katasztrófavédelmi feladatairól.
A honvédelemről és a Magyar Honvédségről, valamint
a különleges jogrendben bevezethető intézkedésekről
szóló 2011. évi CXIII. törvény (a továbbiakban: Hvt.)
52. § (1) bekezdése, valamint a honvédelmi ágazat katasztrófák elleni védekezésének irányításáról és feladatairól
szóló 23/2005. (VI. 16.) HM rendelet (a továbbiakban:
HM rendelet), a Katasztrófavédelmi Operatív Törzs működésének egyes szabályairól szóló 16/2012. HM KÁTHVKF együttes intézkedés, az Ágazati Katasztrófavédelmi Terv, a Honvédelmi Katasztrófavédelmi Rendszer
Szervezeti és Működési Szabályzata alapján, figyelemmel
a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény
végrehajtására kiadott 234/2011. (XI. 10.) Kormányrendelet 7. §-ának (1) bekezdésére, valamint a Magyar Honvédség Atom-, Biológiai, Vegyi-, Riasztási és Értesítési Rendszere működésének szabályozásáról szóló 308/2001. (HK
17.) HVK főnöki intézkedésre, a Honvédelmi Katasztrófavédelmi Rendszer középszintű vezető szerveinek létrehozására, összetételére, működési rendjére, a HKR végrehajtó erői kijelölésére, a felkészítésük, és alkalmazásuk szabályaira, az alábbiak szerint
intézkedem: 1. Általános rendelkezések 1.1. Az intézkedés hatálya a Honvéd Vezérkar főnöke
(a továbbiakban: HVKF) közvetlen alárendeltségébe tartozó szervekre, valamint a Magyar Honvédség (a továbbiakban: MH) katonai szervezeteire terjed ki.
1.2. A Honvédelmi Katasztrófavédelmi Rendszer (a továbbiakban: HKR) működése a Honvédelmi Katasztrófavédelmi Rendszer Szervezeti és Működési Szabályzata
(a továbbiakban HKR SZMSZ), az Ágazati Katasztrófavédelmi Terv (a továbbiakban: ÁKT), az MH Összhaderőnemi Parancsnokság (a továbbiakban: MH ÖHP), az MH Támogató dandár (a továbbiakban: MH TD) és az MH Honvédkórház Katasztrófavédelmi Alkalmazási Terve (a továbbiakban: KAT), valamint a kijelölt és veszélyeztetett
MH szervezeti elemek működési rendje alapján valósul
meg.
2. A felkészülés és megelőzés időszakának
katasztrófavédelmi feladatai
2.1. A felsőszintű vezető szervek feladatai:
2.1.1. A HVK Hadműveleti Csoportfőnökség (a továb
biakban: HVK HDMCSF)
a) végrehajtja a hatásköre szerinti feladatait,
b) részt vesz az illetékességébe tartozó szakterületek el
lenőrzésében.
2.1.2. A HVK Híradó, Informatikai és Információvédel
mi Csoportfőnökség (a továbbiakban: HVK HIICSF)
a) kidolgozza a katasztrófavédelmi feladatok híradásá
ra, informatikai és információvédelmi támogatására vonatkozó szakutasítást. 2.1.3. A HVK Kiképzési Csoportfőnökség (a továbbiakban: HVK KIKCSF)
a) meghatározza a HKR-be kijelölt erők kiképzési és
felkészítési követelményeit,
b) kidolgozza és felügyeli a katasztrófavédelmi feladatokhoz kapcsolódó általános- és szakkiképzés tervezését
és végrehajtását,
c) részt vesz az illetékességébe tartozó szakterületek ellenőrzésében.
2.1.4. A HVK Logisztikai Csoportfőnökség (a továbbiakban: HVK LOGCSF)
a) kidolgozza a HKR-be kijelölt erők logisztikai támogatására vonatkozó felsőszintű szabályzók és tervek logisztikai fejezeteit,
b) kidolgozza a katasztrófavédelmi feladatok logisztikai
támogatására vonatkozó szakutasítást,
c) meghatározza a HKR-be kijelölt erők logisztikai támogatás elveit,
d) meghatározza a védekezés költségei nyilvántartásának rendjét, a feladat végrehajtását követően összesíti a logisztikai jellegű költségeket,
e) szakterület vonatkozásában részt vesz a védekezésben érintett (tárcán kívüli) szervezetekkel történő együttműködés megszervezésében,
f) részt vesz az illetékességébe tartozó szakterületek ellenőrzésében.
2.1.5. Az MH Vezetési és Doktrinális Központ (a továbbiakban: MH VDK)
a) gondoskodik az ÁKT folyamatos naprakészen tartásáról, b) koordinálja a HVKF alárendeltségébe tartozó katonai
szervezetek katasztrófavédelmi tevékenységének adott,
várható feladatokra vonatkozó rövid távú tervezését,
összeállítja a műveleti elgondolást,
c) összehangolja a középszintű vezető szervek, a HVKF
közvetlen alárendeltségébe tartozó szervezetek, és a végrehajtó erők katasztrófavédelemmel kapcsolatos operatív
tervező és kidolgozó munkáját, irányítja azok katasztrófavédelmi felkészítését,
d) biztosítja a Katasztrófavédelmi Operatív Törzs (a továbbiakban: KOT) riasztási, aktivizálási és működési feltételeit,
e) szolgálati úton jóváhagyásra felterjeszti a KOT felkészítési tervét a HM közigazgatási államtitkár (a továbbiakban: HM KÁT) részére, megszervezi és végrehajtja a KOT
felkészítését,
f) kialakítja, és naprakészen tartja a várható feladatok
végrehajtásához szükséges adatbázisokat, elkészíti a KOT
működéséhez szükséges okmányrendszert,
g) felhasználásra biztosítja az MH ÖHP, MH TD és MH
Honvédkórház, valamint az MH Görgei Artúr Vegyivédelmi Információs Központ (a továbbiakban MH GAVIK) részére a HM Hatósági Hivatal (a továbbiakban: HM HH) által biztosított ágazati „veszélyes anyag és veszélyes objektum” nyilvántartó adatbázist,
h) részt vesz a hazai és nemzetközi katasztrófavédelmi
gyakorlatok előkészítésében és levezetésében, ennek keretében elkészíti a gyakorlatok tárcaszintű levezetési tervét,
i) együttműködik a HM katasztrófavédelmi feladatokkal foglalkozó, más tárcák és országos hatáskörű szervezetek katasztrófavédelmi tevékenységet folytató, azonos
szintű szerveivel, valamint egyes kiemelt jelentőségű veszélyes létesítményekkel,
j) ellenőrzi a HKR-be kijelölt erők felkészültségét és alkalmazásuk feltételei meglétét,
k) feldolgozza a HKR működtetésével kapcsolatos tapasztalatokat, kezdeményezi azok beépítését a tervekbe,
szabályozókba.
2.1.6. Az MH Hadkiegészítő és Központi Nyilvántartó
Parancsnokság (a továbbiakban: MH HKNYP)
a) kidolgozza az önkéntes tartalékos állomány katasztrófavédelmi feladatokra történő behívásának-, tényleges
szolgálatból történő elbocsátásának szabályait,
b) végrehajtja az önkéntes tartalékos állomány behívása
előkészítésével kapcsolatos katonai igazgatási szaktevékenység szakmai irányítását, felügyeletét, ellenőrzését,
c) a megyei, fővárosi védelmi bizottság (a továbbiakban: MVB) tagságából, a HVKF képviseletében eljárva az
MVB munkájában további állandó meghívottként történő
részvételéből adódóan támogatja a HKR elemei együttműködését a védelmi igazgatás szerveivel,
d) a Katasztrófavédelmi Operatív Csoportok (a továbbiakban: KOCS) és Katasztrófavédelmi Operatív Részlegek
(a továbbiakban: KOR) helyi védelmi bizottságokkal történő kapcsolattartását támogatja az állományába tartozó
katonai igazgatási összekötőkön keresztül.
2.2. MH ÖHP, MH TD, MH Honvédkórház, az MH
Ludovika zászlóalj, MH Altiszti Akadémia általános feladatai
a) kidolgozzák, és naprakészen tartják a KAT-jaikat.
A KAT tartalmára és felépítésére vonatkozó követelményeket az ÁKT tartalmazza,
b) biztosítják a KOCS-ok, Operatív Csoportok (a továbbiakban: OCS) riasztási, aktivizálási és működési feltételeit,
c) hatáskörükben kijelölik a KOR-ok állományát, megtervezik tevékenységük rendjét,
d) kijelölik, szükség esetén átcsoportosítják az alárendeltségükbe tartozó katonai szervezetekből kijelölendő
katasztrófavédelmi munkacsoportokat,
e) irányítják az alárendelt katonai szervezetek katasztrófavédelmi tervező, szervező munkáját,
f) intézkednek a munkacsoportok okmányai át- és kidolgozására, valamint naprakészen tartására,
g) megszervezik a saját-, és az alárendeltjeik katasztrófavédelmi riasztását és értesítését,
h) felügyelik és irányítják az alárendeltek katasztrófavédelmi kiképzésének végrehajtását,
i) biztosítják az alárendeltek részére a HM HH által rendelkezésre bocsátott ágazati „veszélyes anyag és veszélyes
objektum” nyilvántartó adatbázisból a belső védelmi tervek elkészítéséhez szükséges adatokat,
j) a HM Információ Kapcsolati Rendszerében (a továbbiakban: HM IKR) és a kapcsolódó szabályozásban rögzített adatszolgáltatási feladataik végrehajtása.
2.3. Az MH ÖHP, az MH TD és az MH Honvédkórház
sajátos feladatai
a) Az MH ÖHP intézkedik az Ágazati Információs Központ (a továbbiakban: ÁIK) működtetési feltételeinek folyamatos fenntartására.
b) az MH TD a HVK HIICSF által kiadott, a katasztrófavédelmi feladatok híradására, informatikai és információvédelmi támogatására vonatkozó szakutasítás alapján,
részt vesz az HKR híradó-informatikai támogatásának tervezésében és végrehajtásában.
c) az MH egészségügyi támogatását tervező, szervező
és végrehajtó szervezet, intézkedést dolgoz ki az MH szintű katasztrófavédelmi feladatok egészségügyi biztosítására.
2.4. A HKR-be kijelölt katonai szervezetek feladatai
a) végrehajtják a katasztrófavédelmi felkészítést az
alap- és szakkiképzés rendszerében,
b) kidolgozzák az OCS katasztrófavédelmi feladatait,
c) biztosítják a katasztrófavédelmi feladatokra kijelölt
erők, technikai eszközök folyamatos meglétéről és alkalmazhatóságáról, d) kidolgozzák, és naprakészen tartják a kijelölt munkacsoportok okmányait, valamint a katasztrófavédelemmel
kapcsolatos adattárakat, nyilvántartásokat és terveket,
e) biztosítják saját állományuk riasztási, aktivizálási és
működési feltételeit,
f) kidolgozzák a HM HH szakvéleménye figyelembevételével a belső védelmi tervüket, és arról tájékoztatják az
MH VDK és a segítségnyújtásra felkért külső helyi katasztrófavédelmi szerveket,
g) meghatározott időszakonként begyakorolják a belső
védelmi tervben szereplő feladataikat.
2.5. A HKR-be kijelölt katonai szervezetek speciális
feladatai
2.5.1. Az MH Honvédkórház
a) Biztosítja a HKR-be kijelölt egészségügyi munkacso
portjait, azok riasztásának és igénybevételének feltételeit,
megtervezi és szervezi azok állományának felkészítését,
b) ellátja az ÁKT-ben meghatározott, a jogszabályban
meghatározott ellátási kötelezettségei szerinti feladatait,
c) szakmai felügyeletet gyakorol az MH katasztrófavédelmi feladatokra kijelölt erői egészségügyi ellátása és
egészségügyi tevékenysége felett, biztosítja az MH Járványügyi Védekezési Csoport működési feltételeit.
2.5.2. Az MH GAVIK feladatai
a) Kidolgozza és az MH ÖHP útján jóváhagyásra felter
jeszti az ÁIK KAT-ját,
b) biztosítja az ÁIK riasztási, aktivizálási és működési
feltételeit,
c) elkészíti és naprakészen tartja működési okmányait,
adatbázisait,
d) részt vesz a szervezet rendeltetésével összhangban
levő hazai és nemzetközi katasztrófavédelmi gyakorlatok
előkészítésében és levezetésében,
e) feldolgozza a HM HH által rendelkezésére bocsátott
ágazati „veszélyes anyag és veszélyes objektum” nyilvántartó adatbázist, és biztosítja a szükséges információk felhasználhatóságát az ágazati döntéshozatali rendszer részére,
f) folyamatosan biztosítja a Magyarország területére vonatkozó vegyi, sugár- és biológiai helyzetre vonatkozó
adatokat.
2.5.3. Az MH Ludovika Zászlóalj (továbbiakban: MH
LZ) feladatai:
a) Kidolgozza, és naprakészen tartja KAT-ját. A KAT
tartalmára és felépítésére vonatkozó követelményeket az
ÁKT tartalmazza,
b) hatáskörében kijelöli az OCS állományát, megtervezi
tevékenysége rendjét,
c) kijelöli a katasztrófavédelmi munkacsoportokat,
d) intézkedik a munkacsoportok okmányai át- és kidol
gozására, valamint naprakészen tartására,
e) megszervezi a szervezet katasztrófavédelmi riasztá
sát és értesítését,
f) tervezi és irányítja az alárendeltek katasztrófavédelmi
kiképzésének végrehajtását,
g) végrehajtja adatszolgáltatási feladatait.
2.5.4. Az MH Altiszti Akadémia (továbbiakban: MH
AA) feladatai:
a) Kidolgozza, és naprakészen tartja KAT-ját. A KAT
tartalmára és felépítésére vonatkozó követelményeket az
ÁKT tartalmazza,
b) hatáskörében kijelöli az OCS állományát, megtervezi
tevékenysége rendjét,
c) kijelöli a katasztrófavédelmi munkacsoportokat,
d) intézkedik a munkacsoportok okmányai át- és kidol
gozására, valamint naprakészen tartására, e) megszervezi a szervezet katasztrófavédelmi riasztását és értesítését,
f) tervezi és irányítja az alárendeltek katasztrófavédelmi
kiképzésének végrehajtását,
g) végrehajtja adatszolgáltatási feladatait. 3. A védekezés időszakának
katasztrófavédelmi feladatai
3.1. A felsőszintű vezető szervek feladatai
3.1.1. A HVK HDMCSF
a) Nyilvántartja az MH nem katasztrófavédelmi jellegű
feladatokat ellátó erőinek tevékenységét,
b) szakértővel részt vesz a KOT működtetésében.
3.1.2. A HVK HIICSF
a) hatáskörében intézkedik a HKR-be kijelölt erők hír
adó és informatikai támogatásának folyamatos fenntartására, 3.1.3. A HVK LOGCSF
a) szakterülete vonatkozásában részt vesz a védekezés
ben érintett (tárcán kívüli) szervezetekkel történő együttműködés megszervezésében,
b) hatáskörében intézkedik a HKR-be kijelölt erők logisztikai támogatásának folyamatos fenntartására.
c) szakértővel részt vesz a KOT működtetésében.
3.1.4. Az MH VDK a védekezés időszakában előírt fel
adatait a Védelmi- Közigazgatási Csoport (a továbbiakban: VKCS) és a KOT munkájában való részvétel útján
valósítja meg.
a) a KOT vezető részt vesz a VKCS ülésein és vezeti a
KOT-ot,
b) saját bázisán biztosítja a KOT folyamatos működését, szakértőivel részt vesz a KOT működtetésében.
3.1.5. A KOT irányítási feladatait a kialakult helyzet
függvényében a KOCS-ok, összekötők, az MH Központi
Ügyeleti Szolgálat (a továbbiakban: MH KÜ) a hadműveleti ügyeleti szolgálatok útján valósítja meg.
a) riasztja a katasztrófavédelemre kijelölt honvédségi
erőket, b) kezdeményezi a végrehajtó erők igénybevételét,
c) a honvédelmi miniszter, a HVKF döntése alapján ki
rendeli a riasztott erőket,
d) irányítja a katasztrófavédelmi feladatok végrehajtá
sába bevont honvédségi erőket,
e) irányítja a veszélyeztetett katonai szervezetek riasztá
sát és biztonságos helyre történő kivonását,
f) javaslatot tesz a katasztrófavédelembe bevonandó, to
vábbi MH erők kijelölésére, felkészítésére,
g) együttműködik az ágazatok és országos hatáskörű
szervezetek irányító szerveivel, a veszélyes létesítmények
baleset-elhárítási szervezeteivel,
h) irányítja a várható és a bekövetkezett katasztrófák
felméréséhez, értékeléséhez szükséges információk gyűjtését és feldolgozását, az adatközlést (adatcserét),
i) végrehajtja jelentési kötelezettségeit az MH katasztrófavédelmi feladatairól.
3.1.6. Az MH HKNYP
a) végrehajtja az önkéntes tartalékos állomány behí
vását,
b) szükség esetén szakértővel részt vesz a KOT műkö
désében,
c) az MVB tagságából, a HVKF képviseletében eljárva
a MVB munkájában további állandó meghívottként történő részvételéből adódóan támogatja a HKR elemei együttműködését a védelmi igazgatás szerveivel,
d) a KOCS-ok és KOR-ok helyi védelmi bizottságokkal
történő kapcsolattartását támogatja az állományába tartozó katonai igazgatási összekötőkön keresztül.
3.1.7. Az MH Honvédkórház
a) ellátja az ÁKT-ben meghatározott, a jogszabályban
meghatározott ellátási kötelezettségei szerinti feladatait,
b) szakmai felügyeletet gyakorol az MH katasztrófavé
delmi feladatokban résztvevő erői egészségügyi ellátása és
egészségügyi tevékenysége felett, biztosítja az MH Járványügyi Védekezési Csoport működési feltételeit,
c) szakértővel részt vesz a KOT működtetésében.
3.2. A HKR középszintű vezető szerve a KOCS, amely
teljes állománnyal a KOT vezető intézkedése alapján alakul meg, a védekezés időszakában 24 órás készenléti szolgálati rendszerben működik. A végrehajtó erők vezetése
érdekében KOCS-ot alakít meg és működtet az MH ÖHP
12 fővel, az MH TD 3 fővel és az MH Honvédkórház
3 fővel.
3.2.1. A KOCS-ok feladatai
a) A KOT intézkedései alapján, a saját KAT-okban fog
laltaknak megfelelően vezetik alárendeltjeik katasztrófavédelmi tevékenységét, b) amennyiben a védekezésben részt vevő honvédségi
erők nagysága megkívánja, a KOCS-ok – a KOT vezető
utasítására, engedélyével – a végrehajtó erők helyszíni irányítása céljából KOR-t küldenek ki,
c) egyes katonai szervezeteknél, a szervezet katasztrófavédelmi tevékenységének vezetésére, koordinálására
OCS működtetésére intézkednek,
d) felmérik az erők, eszközök további alkalmazásának
lehetőségét,
e) felkészülnek további katasztrófavédelmi erők, eszközök biztosítására, f) végrehajtják a HM IKR-ben és a kapcsolódó szabályozásban rögzített adatszolgáltatási feladataikat,
g) összegyűjtik és elemezik a tapasztalatokat, javaslatokat terjesztenek fel a szükségesnek ítélt változtatásokról a
KOT részére,
h) együttműködést szerveznek a védelmi igazgatás szerveivel, az országos hatáskörű szervek helyi képviselőivel,
valamint a helyi védelem vezetésével az ÁKT-ban meghatározottak szerint.
i) Az MH ÖHP, MH TD és MH Honvédkórház a KOT
intézkedései és a katasztrófavédelmi feladatok támogatására, biztosítására kiadott szakintézkedések alapján végzik
a védekezés időszakára vonatkozó sajátos szakfeladataikat. 3.2.2. A HKR-be kijelölt végrehajtó erők
a) A katasztrófavédelmi feladatok végrehajtását az MH
ÖHP, MH TD és MH Honvédkórház alárendeltségébe tartozó katonai szervezetek állományából a HKR-be kijelölt
és felkészített munkacsoportok végzik a KOT, az elöljáró
KOCS feladatszabása alapján. A MH LZ és a MH AA
HKR-be kijelölt állománya csak a képzés és kiképzés felfüggesztését követően alkalmazható. Kijelölésük jelen intézkedés 1. számú melléklete szerint történik. Részletes
összetételüket, képességeiket és szakfeladataikat az ÁKT
tartalmazza,
b) Az elöljáró KOCS vezetőjének intézkedésére, jóváhagyásával, katasztrófavédelmi tevékenységük vezetésére, koordinálására a katonai szervezetek OCS működtethetnek. Felépítésüket, részletes feladataikat, tevékenységük rendjét a megalakító katonai szervezet elöljáró parancsnokság KAT-ja rögzíti,
c) Az ÁIK az MH GAVIK bázisán, az MH ÖHP alárendeltségében létrehozott szervezet. Szakmai információival
közvetlenül támogatja az ágazati döntéshozatali rendszert.
Feladatait az ÁKT, valamint az MH GAVIK által kidolgozott KAT rögzíti. Összetételére az alábbiak szerint intézkedem:
– MH GAVIK szakértékelő csoport: 4 fő
– MH Honvédkórház: 1 fő
– MH Geoinformációs Szolgálat: 1 fő
d) Amennyiben a HKR kijelölt végrehajtó erői elégte
lennek mutatkoznak a katasztrófavédelmi feladatok ellátására, megfelelő felkészítést követően további erők is bevonhatók.
3.2.3. Az MH Atom-, Biológiai-, Vegyi Riasztási és Értesítési Rendszerből (a továbbiakban: MH ABV RIÉR) az
alábbi elemeket jelölöm ki a HKR-be:
a) az Automata Mérő és Adatgyűjtő Rendszert (a továbbiakban: AMAR), a katonai szervezetek Atom – Biológiai
– Vegyi (továbbiakban: ABV) felderítő erőit, az állandó és
mobil laboratóriumokat,
b) az MH GAVIK-ot (ÁIK), az MH ÖHP ABV Központot,
c) az MH Vegyi-, Sugárfigyelő és Helyzetértékelő
Ügyeleti Szolgálatot (a továbbiakban: MH VSFHÉÜSZ),
d) MH ÖHP ABV Riasztási Értesítési Rendszer (továbbiakban: RIÉR) regionális központot (MH LVIK).
4. A helyreállítás időszakának
katasztrófavédelmi feladatai 4.1. A helyreállítás időszakában az ágazat részvétele
speciális képességek igénybevételével, a HKR vezetési
rendszer alkalmazásával, a törvényi feltételeknek megfelelően történik.
5. A katonai szervezetek tevékenysége közvetlen
katasztrófaveszély esetén
5.1. A katonai szervezetet érintő súlyos szerencsétlenség és katasztrófa, katasztrófa veszélye esetén a veszélyeztetett katonai szervezet vezetője, állományilletékes parancsnoka (ügyeleti szolgálata):
a) azonnal értesíti a szolgálati elöljárót (elöljáró ügyeleti szolgálatot) és a mentésben közreműködésre tervezett
külső szerveket,
b) haladéktalanul intézkedik a személyek mentésére, az
életveszély elhárítására, a technikai és anyagi eszközök
mentésére,
c) szervezetével képességei szerint részt vesz a következmények felszámolásában.
6. A nukleárisbaleset-elhárítás speciális feladatai 6.1. A MH kötelezettségeit a nukleárisbaleset-elhárítás
országos rendszerében az Országos Nukleárisbaleset-elhárítási Intézkedési Terv (a továbbiakban: OBEIT) rögzíti.
A honvédelmi ágazat részletes nukleárisbaleset-elhárítási
feladatait az ÁKT tartalmazza. E feladatok gyors megkezdése érdekében a HKR egyes munkacsoportjai speciális
készenlétet látnak el.
6.2. A nukleárisbaleset-elhárítási feladatokban való
részvétel haderőnemi szintű megtervezésére az érintett
MH ÖHP, MH TD és MH Honvédkórház külön tervet készítenek, amely a KAT-ok mellékletét képezi.
7. A HKR készenléti rendszere, a készenléti
szolgálatok és a katasztrófavédelmi riasztás
7.1. A KOT és KOCS-ok aktivizálása, a kijelölt és veszélyeztetett csapatok riasztása, készenlétének elrendelése
az MH KÜ és a hadműveleti ügyeleti szolgálatok útján történik. A HKR aktivizálásának részletes szabályait az ÁKT
tartalmazza.
7.2. A KOT szolgálat megszervezésére, vezénylésére
és ellátására a 16/2012. KÁT-HVKF intézkedés kerül kiadásra.
7.3. A KOCS-ok, a speciális munkacsoportok állománya részére állandó jelleggel, munkaidőn kívül lakáson eltöltött készenléti szolgálat ellátását rendelem el. Az állományilletékes parancsnokok intézkedjenek a készenléti
szolgálatok vezénylésének és ellátásának rendjére.
7.4. A készenléti szolgálatot ellátók kijelölését jelen intézkedés 2. számú melléklete rögzíti.
7.5. A HKR készenléti rendszerének felépítését részleteiben az ÁKT tartalmazza.
8. Együttműködés 8.1. A felkészülés, megelőzés időszakában a HKR elemei együttműködést szerveznek a védelmi igazgatás szer
veivel, az országos hatáskörrel rendelkező szervekkel, valamint azok országos hatáskörű szervek helyi képviselőivel. Az MH GAVIK együttműködik a katasztrófavédelmi
feladatokban érintett tárcák ágazati információs központjait működtető szervekkel.
8.2. A végrehajtás időszakában a KOT és a KOCS-ok
saját, vagy a végrehajtó szervezetek állományából összekötő tisztet (tiszteket) küldhetnek ki a védekezést irányító
területi és helyi szervekhez.
a) A KOCS-ok és a KOR-ok a feladat végrehajtása során együttműködnek a védekezést irányító területi és helyi
szervekkel (védelmi bizottságok, a megyei katasztrófavédelmi igazgatóságok, katasztrófavédelmi kirendeltségek,
vízügyi igazgatóságok, stb.).
b) Az ÁIK működése során együttműködik a katasztrófavédelmi feladatokban érintett tárcák Ágazati Információs Központjaival, nukleárisbaleset-elhárítási feladatok
kapcsán az Országos Atomenergia Hivatal Baleseti Értékelő és Elemző Központtal (OAH CERTA), valamint a
BM Országos Katasztrófavédelmi Főigazgatóság Nukleáris Baleseti Információs és Értékelő Központtal (BM OKF
NBIÉK).
9. Az önkéntes tartalékos állománnyal kapcsolatos
feladatok 9.1. A behívással kapcsolatos katonai igazgatási szaktevékenység szakmai irányítását, felügyeletét, ellenőrzését
az MH HKNYP végzi.
9.2. A katasztrófavédelmi feladatokba bevont önkéntes
tartalékos állománnyal kapcsolatos feladatok végrehajtását
az MH őrzésvédelmi feladatokat ellátó önkéntes védelmi tartalékos állományba tartozók nyilvántartása, és a felkészítés
érdekében, továbbá a békeidőszakban végrehajtandó, előre
megtervezett tényleges szolgálatra történő behívása, valamint kihirdetett veszélyhelyzetben történő bevonultatása
rendjének részletes szabályozásáról szóló 121/2011. (HK 5.)
HVKF intézkedés alapján kell végrehajtani.
9.3. A bevonultatás a tartalékos szolgálati helyére történik, ahonnan a feladat végrehajtás helyszínére történő kiszállításról – a felszerelést és felkészítést követően – az állományilletékes katonai szervezet gondoskodik.
9.4. A bevonultatás tervezése esetén az MH HKNYP
képviselője ágazati szakértőként bevonásra kerül az KOT
állományába.
10. Záró és átmeneti rendelkezések 10.1. Ez az intézkedés az aláírása napján lép hatályba.
10.2. Hatályát veszti a Honvédelmi Katasztrófavédelmi
Rendszer katonai részének létrehozásáról, szerveinek mű Az intézkedés aláírásának napja 2012. április 5.
ködéséről és a közreműködő erők kijelöléséről szóló
82/2005. (HK 20.) HVKF intézkedés.
10.3. A készenléti díjak, pótlékok folyósítása, a túlszolgálat díjazása a katonák illetményéről és illetményjellegű
juttatásairól, valamint a közalkalmazottak jutalmazásáról
szóló 3/2002. (I. 25.) HM rendelet alapján történik.
10.4. A HVK HIICSF, HVK LOGCSF, az MH Honvédkórház, a HKR középszintű vezető szervei és a végrehajtó
erők az ÁKT-ban rögzített feladatok biztosítása érdekében
a híradó és informatikai, valamint logisztikai támogatásra,
az egészségügyi biztosításra vonatkozó szakutasításaikat,
intézkedéseket 2012. április 13-ig adják ki.
10.5. A KAT készítésére kötelezett szervezetek a terveiket 2012. április 20-ig a szervezeti változásoknak és az hatályos szabályzóknak megfelelően módosítják, azokat az
MH VDK parancsnok útján jóváhagyásra felterjesztik.
A fenti szervezetek parancsnokai az átmeneti időszak során a HKR működőképességének, riasztásának és a ké
szenléti szolgálatok ellátása feltételeinek biztosítása érdekében ideiglenes intézkedést adnak ki.
10.6. Az MH ÖHP, MH TD és MH Honvédkórház
intézkedik az alárendeltségükbe tartozó szervezetek
HKR-be kijelölt munkacsoportjai terveinek, okmányainak
felülvizsgálatára, szükség esetén átdolgozására oly módon, hogy az erők és eszközök alkalmazására a készenlétet
2012. május 31-ig elérik.
10.7. Az ÁKT, valamint jelen intézkedés tartalmát az
érintettek részleteiben, a katasztrófavédelmi feladatokra
nem kijelölt állomány a vonatkozó mértékben ismerje
meg.
10.8. A készenlét eléréséig a HKR-be kijelölt erők, és
eszközök igénybevételének rendje az hatályos tervek alapján történik.
Dr. Benkő Tibor vezérezredes s. k.,
Honvéd Vezérkar főnöke


text:
1031/2016. (II. 9.) Korm. határozata a 2015. július 1-én megtartott magyar–szerb közös Kormányülésen a Budai Szerb Ortodox Egyházmegye és a magyarországi szerb nemzetiség vonatkozásában hozott egyes döntések végrehajtásáról.
A Kormány a  2015. július 1-én megtartott magyar–szerb közös Kormányülésen a  Budai Szerb Ortodox Egyházmegye és
a magyarországi szerb nemzetiség vonatkozásában hozott döntések végrehajtása érdekében:
 1. felhívja a  Miniszterelnökséget vezető minisztert, az  emberi erőforrások miniszterét és a  nemzeti fejlesztési
minisztert, hogy a 2014–2020 közötti, a Budai Szerb Ortodox Egyházmegye által a részben európai uniós forrásból
tervezett fejlesztések, beruházások megvalósítása érdekében a finanszírozás lehetséges forrásait tekintsék át;
Felelős: Miniszterelnökséget vezető miniszter
 emberi erőforrások minisztere
 nemzeti fejlesztési miniszter
Határidő: 2016. június 30.
2. egyetért a  Budapest, V. kerület, 23960 helyrajzi számú, természetben a  Budapest, V. kerület Váci utca 66. szám
alatt található ingatlanban a  Budai Szerb Ortodox Egyházmegye Budapesten állandó tradicionális központ méltó
elhelyezésével, és ha a Budai Szerb Ortodox Egyházmegye él a társasházi külön tulajdonok eladási szándéka esetén
vételi vagy elővásárlási jogával, úgy az  egyes lakások és nem lakás céljára szolgáló helyiségek tulajdonjogának
megszerzése érdekében – vásárlás esetén – a mindenkori átlagos piaci árnak megfelelő forrást is biztosít;
Felelős: emberi erőforrások minisztere
 nemzetgazdasági miniszter
Határidő: a felmerülés ütemében
3. felhívja az  emberi erőforrások miniszterét, hogy – az  érintett helyi önkormányzat bevonásával – tegye meg
a  szükséges intézkedéseket a  budapesti Nikola Tesla Szerb Tanítási Nyelvű Óvoda, Általános Iskola, Gimnázium és
Kollégium óvodája megfelelő elhelyezése érdekében;
Felelős: emberi erőforrások minisztere
Határidő: 2017. június 30.
4. felhívja
4.1. az emberi erőforrások miniszterét, hogy a fenntartói joga alá tartozó felsőoktatási intézmények bevonásával
a szerb–magyar, magyar–szerb nagyszótár tartalmi és szakmai elkészítése érdekében tegye meg a szükséges
lépéseket, valamint
4.2. az  emberi erőforrások miniszterét, hogy biztosítson évente 10,0 millió forint forrást a  magyar–szerb,
szerb–magyar nagyszótár előkészítésével és kiadásával kapcsolatos feladatok ellátásához;
Felelős: emberi erőforrások minisztere
 nemzetgazdasági miniszter
Határidő: a 4. pont 4.1. alpont tekintetében: azonnal
 a 4. pont 4.2. alpont tekintetében: 2016. év vonatkozásában a felmerülés üteméhez igazodóan
 a 2017–2020 évek tekintetében a központi költségvetés tervezése során
5. felhívja az  emberi erőforrások miniszterét, hogy vizsgálja meg Szegeden a  szerb nemzetiségi óvoda és általános
iskola kialakításának lehetséges feltételeit és az  intézmény létrehozása érdekében tegye meg a  szükséges
intézkedéseket.
Felelős: emberi erőforrások minisztere
Határidő: 2016. október 31.
Orbán Viktor s. k.,
 miniszterelnök


text:
113/2009. (VIII. 31.) KE határozata kitüntetés adományozásáról.
Az Alkotmány 30/A. § (1) bekezdése j) pontja, valamint a Magyar Köztársaság kitüntetéseiről szóló 1991. évi XXXI. törvény 2. §
(1) bekezdése alapján a miniszterelnök elő ter jesz tésére
a magyar sport támogatásáért, a hazai sportközéletben végzett tevékenysége elismeréseként
Othmar Michl-nek, az UNIQUA Biztosító Zrt. vezérigazgatójának, a Magyar Kosárlabdázók Országos Szövetsége elnökségi
tagjának a
MAGYAR KÖZTÁRSASÁGI ÉRDEMREND
tisztikeresztje, polgári tagozata; az osztrák és a magyar rend őri szervek közötti hatékony együttműködés kialakítása érdekében végzett tevékenysége
elismeréseként
Nikolaus Koch-nak, rend őr vezérőrnagynak, az Ausztria Burgenland Tartományi Rendőrség parancsnokának a
MAGYAR KÖZTÁRSASÁGI ÉRDEMREND
tisztikeresztje, katonai tagozata; az osztrák nagyipar és a magyarországi vállalkozások közötti kapcsolatok elősegítéséért, a Magyarország irányába
megnyilvánuló osztrák befektetői érdeklődés és bizalom fenntartása érdekében végzett tevékenysége elismeréseként
Michael Löwy-nek, az Industriellenvereinigung nemzetközi vezetőjének,
a magyar jégkorongsport sikereihez való tevőleges hozzájárulásáért, eredményes edzői és vezetői tevékenységéért
Pat Cortina-nak, jégkorongedzőnek, a Magyar Jégkorong Szövetség szövetségi kapitányának,
az 1956-os forradalom és szabadságharc idején tanúsított magatartásáért, valamint a magyar–lengyel barátság erősítése
érdekében végzett tevékenységéért
Stefanie Kolowratnik-Seniow-nak, nyugalmazott belgyógyász orvosnak,
a Magyar Köztársaság és az Osztrák Köztársaság közötti hírügynökségi kapcsolatok fejlesztése érdekében végzett
tevékenysége elismeréseként
dr. Wolfgang Vyslozil-nak, az Austria Presse Agentur (APA) nyugalmazott vezérigazgatójának a
MAGYAR KÖZTÁRSASÁGI ÉRDEMREND
lovagkeresztje, polgári tagozata kitüntetést adományozom.
Budapest, 2009. augusztus 25. Sólyom László s. k.,
köztársasági elnök


text:
1024/2016. (II. 9.) Korm. határozata az ENSZ Nemzetközi Mezőgazdasági Fejlesztési Alapnál (IFAD) Magyarországot képviselő kormányzótanácsi tagok kinevezéséről.
1. A Kormány
a) az ENSZ Nemzetközi Mezőgazdasági Fejlesztési Alap Kormányzótanácsában
 Tóth Katalin helyettes államtitkárt a Magyarországot képviselő kormányzóvá,
 Kálmán Zoltán állandó képviselőt a Magyarországot képviselő helyettes kormányzóvá
 2016. február 1-jei hatállyal kinevezi;
b) felhívja a  külgazdasági és külügyminisztert, hogy az  a)  pontban foglaltakról az  ENSZ Nemzetközi
Mezőgazdasági Fejlesztési Alapját tájékoztassa.
Felelős: külgazdasági és külügyminiszter
Határidő: azonnal
2. Ez a határozat a közzétételét követő napon lép hatályba.
Orbán Viktor s. k.,
 miniszterelnök


text:
285/2013. (VI. 4.) KE határozata bírói kinevezésről.
Az Alaptörvény 9. cikk (3) bekezdés k) pontja, valamint a bírák jogállásáról és javadalmazásáról szóló 2011. évi
CLXII.  törvény 3. § (2) bekezdése alapján – az Országos Bírósági Hivatal elnökének javaslatára – dr. darvas zoltánt
2013. június 1. napjától határozatlan időtartamra bíróvá kinevezem.
Budapest, 2013. május 27. áder jános s. k.,
 köztársasági elnök


text:
1223/2010. (XI. 4.) Korm. határozata a 2010. október 6-án kihirdetett veszélyhelyzet következtében keletkezett károk enyhítése érdekében az új épületek építéséhez szükséges területbiztosításról.
A Kormány az ingatlan-nyilvántartásról szóló 1997. évi CXLI. törvény végrehajtásáról szóló 109/1999. (XII. 29.) FVM rendelet
62/A. § (4) bekezdésében foglaltakra figyelemmel, annak érdekében, hogy a vörösiszap által okozott lakossági károkat enyhítse,
és Devecser, valamint Kolontár településeken az új lakóépületek építése soron kívül elkezdődhessen, az alábbiakról rendelkezik:
1. A Kormány beruházási területre történő művelésiág-változás átvezetése céljából
a) Kolontár településen a 0181/1, 0181/2, 0181/3, 0181/10, 0181/16 és 0181/17 hrsz.-ú telkek teljes területét, azaz
4 ha 5166 m2 területet,
b) Devecser településen a 07/3 és 07/10 hrsz.-ú telkek teljes területét, azaz 23 ha 4687 m2 területet
építési beruházási célterületté nyilvánítja.
2. Ez a határozat a közzétételét követő napon lép hatályba.
Semjén Zsolt s. k.,
miniszterelnök-helyettes


text:
1033/2011. (III. 2.) Korm. határozata a 2011. központi költségvetés céltartalékából a IX. Helyi önkormányzatok támogatásai és átengedett személyi jövedelemadója fejezetbe történő előirányzat-átcsoportosításról.
A Kormány – a Magyar Köztársaság 2011. évi költségvetéséről szóló 2010. évi CLXIX. törvény (a továbbiakban: költségvetési törvény)
30. § (1) bekezdésében meghatározott hatáskörében – elrendeli
1. a költségvetési törvény 1. melléklet IX. Helyi önkormányzatok támogatásai és átengedett személyi jövedelemadója
fejezetben a 12. A költségvetési szerveknél foglalkoztatottak 2011. évi kompenzációja cím létrehozását;
Felelős: nemzetgazdasági miniszter belügyminiszter Határidő: azonnal 2. a költségvetési törvény 1. melléklet X. Közigazgatási és Igazságügyi Minisztérium fejezet, 19. Tartalékok cím,
2. Céltartalékok alcím, 1. Különféle kifizetések jogcímcsoport terhére, a költségvetési törvény 1. melléklet IX. Helyi
önkormányzatok támogatásai és átengedett személyi jövedelemadója fejezet 12. A költségvetési szerveknél
foglalkoztatottak 2011. évi kompenzációja címre 16 900,0 millió forint melléklet szerinti átcsoportosítását.
Felelős: nemzetgazdasági miniszter belügyminiszter Határidő: azonnal Orbán Viktor s. k.,
miniszterelnök


text:
1547/2013. (VIII. 15.) Korm. határozata a KEOP-1.3.0/09-11-2013-0035 azonosító számú („Dombóvár és térsége ivóvízminőség javító programja” című) projekt támogatásának jóváhagyásáról.
A Kormány
 1. jóváhagyja az  1.  melléklet szerint a  KEOP-1.3.0/09-11-2013-0035 azonosító számú, a  „Dombóvár és térsége
ivóvízminőség javító programja” című egymilliárd forintot meghaladó támogatási igényű projekt-javaslatot,
 2. hozzájárul az 1. pont szerinti projekt támogatási szerződésének a Nemzeti Fejlesztési Ügynökség Környezetvédelmi
Operatív Programok Irányító Hatósága általi megkötéséhez.
Felelős: Miniszterelnökséget vezető államtitkár
Határidő: azonnal
Orbán Viktor s. k.,
 miniszterelnök


text:
234/2017. (VII. 10.) KE határozata bírói kinevezésről.
Az Alaptörvény 9.  cikk (3)  bekezdés k)  pontja, valamint a  bírák jogállásáról és javadalmazásáról szóló 2011. évi
CLXII. törvény 3. § (2) bekezdése alapján – az Országos Bírósági Hivatal elnökének javaslatára – dr. Földesi Boglárka
Zsuzsannát a 2017. július 1. napjától 2020. június 30. napjáig terjedő időtartamra bíróvá kinevezem.
Budapest, 2017. június 23. Áder János s. k.,
 köztársasági elnök


text:
65/2011. (IX. 14.) OGY határozata Káli Sándor országgyűlési képviselő mentelmi ügyében.
A Magyar Köztársaság Országgyűlése Káli Sándor országgyűlési képviselő mentelmi jogát a Borsod-Abaúj-Zemplén Megyei Bíróság
8.B.1606/2011/5. számú megkeresésével érintett ügyben nem függeszti fel.
Kövér László s. k.,
az Országgyűlés elnöke


text:
10/2006. (IX. 25.) OKM rendelete a szakirányú továbbképzés szervezésének általános feltételeiről.
A felsőoktatásról szóló 2005. évi CXXXIX. törvény
(a továbbiakban: felsőoktatási törvény) 153. §-a (2) bekezdésének c) pontjában foglalt felhatalmazás alapján a következőket rendelem el:
1. § (1) E rendelet hatálya a felsőoktatási intézményekben
szervezhető szakirányú továbbképzésre terjed ki.
(2) A szakirányú továbbképzésre történő felvétel feltételeit a felsőoktatási intézmény a felsőoktatási törvény
43. §-ának (2) és (4) bekezdései alapján e rendelet
4. §-ában meghatározott feltételrendszernek megfelelően
kialakított képzési és kimeneti követelményekben szabályozza.
2. § (1) Szakirányú továbbképzés lehet:
a) egy vagy több képzési területhez kapcsolódó szak
irányú szakképzettséget nyújtó képzés;
b) képzési ághoz vagy szakhoz közvetlenül kapcsoló
dó, speciális szakirányú szakképzettséget nyújtó képzés;
c) alapképzési vagy mesterképzési szak képzési és
kimeneti követelményeiben, illetve tantervében meghatározott, önálló szakképzettséget eredményező második,
további szakirány elvégzését biztosító képzés;
d) pedagógus-szakvizsgára felkészítő képzés. (2) Az (1) bekezdés a) pontjában meghatározott szakirányú továbbképzésben – amennyiben a képzési és kimeneti
követelmények az alapképzésben vagy mesterképzésben
megszerzett szakképzettség képzési területére vonatkozóan eltérő követelményt nem határoznak meg – alapképzésben vagy mesterképzésben szerzett oklevéllel lehet
részt venni.
(3) Az (1) bekezdés b) pontjában meghatározott szakirányú továbbképzésben a képzési ágnak, szaknak megfelelő
alapképzésben vagy mesterképzésben szerzett oklevéllel
lehet részt venni.
(4) Az (1) bekezdés c) pontjában meghatározott szakirányú továbbképzésben az adott, szakirányt magába foglaló
alapképzésben vagy mesterképzésben szerzett oklevéllel
lehet részt venni.
(5) Az (1) bekezdés a)–c) pontjaiban meghatározott
szakirányú továbbképzések esetén mesterfokozatot köve
tő szakirányú továbbképzés alapfokozattal rendelkezőknek nem hirdethető meg.
(6) Szakjogász szakképzettséget csak jogász, szakközgazdász szakképzettséget csak közgazdász, szakmérnök
szakképzettséget csak mérnök szakképzettséggel rendelkezők szerezhetnek.
3. § (1) A felsőoktatási intézmény olyan alapképzési vagy
mesterképzési szakhoz kapcsolódó szakirányú továbbképzés létesítésére jogosult, amely szakon szakindítási engedéllyel rendelkezik.
(2) A Felsőoktatási Regisztrációs Központ (a továbbiakban: Központ) által nyilvántartásba vett képzési és
kimeneti követelményekre épülő, saját tanterv alapján
szervezett szakirányú továbbképzést a felsőoktatási intézmény kizárólag az alapító okiratában meghatározott képzési területen indíthat.
(3) Az (1)–(2) bekezdésben foglalt rendelkezéseket
a szakfordító szakirányú továbbképzések esetén nem kell
alkalmazni.
(4) Az alapképzésben vagy mesterképzésben szerezhető
szakképzettség megnevezésétől egyértelműen megkülönböztethetőnek kell lennie az adott alapfokozatot vagy mesterfokozatot követő szakirányú továbbképzési szakon
szerezhető szakképzettség megnevezésének.
4. § (1) A felsőoktatási intézmény képzési programjának
részét képező képzési és kimeneti követelmények kötelező
tartalmi elemei:
a) a szakirányú továbbképzés megnevezése;
b) a szakképzettség oklevélben szereplő megnevezése;
c) a szakirányú továbbképzés képzési területe;
d) a felvétel feltételeként
da) alapképzési szakhoz kapcsolódó szakirányú to
vábbképzési szak esetén azon képzési területek, képzési
ágak vagy alapképzési szakok megnevezése,
db) mesterképzési szakhoz kapcsolódó szakirányú
továbbképzési szak esetén azon képzési területek vagy
mesterképzési szakok megnevezése,
amelyekre az adott szakirányú továbbképzési szak épül;
e) a képzési idő;
f) a szakképzettség megszerzéséhez összegyűjtendő
kreditek száma;
g) a képzés során elsajátítandó kompetenciák, tudás
elemek, megszerezhető ismeretek, személyes adottságok,
készségek, a szakképzettség alkalmazása konkrét környezetben, tevékenységrendszerben;
h) a szakképzettség szempontjából meghatározó ismeretkörök és a főbb ismeretkörökhöz rendelt kreditérték;
i) a szakdolgozat kreditértéke. (2) A képzési programban rendelkezni kell:
a) a képzési és kimeneti követelmények alapján kidol
gozott tantervről és tantárgyi programokról;
b) az értékelési és ellenőrzési módszerekről, eljárásokról;
c) a korábban szerzett ismeretek, gyakorlatok beszámí
tási rendjéről. 5. § (1) Szakirányú továbbképzésben az oklevelet a felsőoktatási törvény 62–63. §-a szerinti általános szabályok
figyelembevételével úgy kell kiadni, hogy az tartalmazza
az alapképzésben vagy mesterképzésben szerzett végzettségi szintet és a szak megnevezését, amelyre a szakirányú
továbbképzés épül.
(2) A 2. § (1) bekezdés d) pontja szerinti képzésben
a pedagógus-szakvizsga követelményeinek teljesítését az
oklevélben fel kell tüntetni.
6. § (1) Szakirányú továbbképzés akkor indítható, ha azt az
adott felsőoktatási intézményvezető kérelme alapján a
Központ nyilvántartásba vette és ezt követően a felsőoktatási intézmény a szakirányú továbbképzési szak tantervét
a honlapján közzétette.
(2) A szakirányú továbbképzés nyilvántartásba vétele
során a Központ a közigazgatási hatósági eljárás és szolgáltatás általános szabályairól szóló törvény szerint jár el.
(3) A kérelemhez csatolni kell a szakirányú továbbképzési szak képzési és kimeneti követelményeit – kivéve
a 3. § (2) bekezdésében meghatározott szakirányú továbbképzés nyilvántartásba vétele esetét –, valamint a tantervet
elfogadó szenátusi határozatot.
(4) A nyilvántartási kérelemben megjelölt szakirányú
továbbképzés megnevezésének más szakirányú továbbképzés megnevezésétől egyértelműen különböznie kell.
(5) A Központ a nyilvántartásba vett szakirányú továbbképzési szakok képzési és kimeneti követelményeit a nyilvántartásba vétellel egyidejűleg közzéteszi a honlapján.
7. § A Magyar Felsőoktatási Akkreditációs Bizottság a felsőoktatási törvény 110. §-ának (1) bekezdése c) pontja
szerinti eljárás során a vizsgálatot a szakirányú továbbképzések tekintetében is lefolytatja.
8. § (1) E rendelet a kihirdetését követő 8. napon lép hatályba.
(2) E rendelet hatálybalépésével egyidejűleg hatályukat
vesztik a mellékletben felsorolt jogszabályok.
(3) A felsőoktatásról szóló 1993. évi LXXX. törvény
szerint indított szakirányú továbbképzési szakokat a Központ külön kérelem nélkül nyilvántartásba veszi.
(4) A felsőoktatásról szóló 1993. évi LXXX. törvény
szerinti szakirányú továbbképzési szakokon új évfolyam a
2009/2010-es tanévtől kezdődően akkor indítható, ha
a Központ a szak e rendelet szerint kidolgozott képzési és
kimeneti követelményeit nyilvántartásba vette és az adott
felsőoktatási intézmény az ez alapján elkészített tantervét
honlapján közzétette, továbbá a tantervet elfogadó szenátusi határozatot a Központnak megküldte.
(5) A felsőoktatásról szóló 1993. évi LXXX. törvény
szerinti szakirányú továbbképzési szakokon kiadott oklevelek szakképzettség tekintetében egyenértékűek az e rendelet szerinti szakirányú szakképzettséggel.
Dr. Hiller István s. k.,
oktatási és kulturális miniszter